Avainsanat

Tiivistelmä



Avainsanat

1. Maatalous – Yhteinen markkinajärjestely – Naudanliha – Emolehmien pitämispalkkio – Kantavan hiehon katsominen emolehmäksi

(Neuvoston asetuksen N:o 805/68 4 a artiklan kolmannen luetelmakohdan ii alakohta)

2. Maatalous – Yhteinen markkinajärjestely – Naudanliha – Emolehmien pitämispalkkio

(Komission asetuksen N:o 3886/92 33 artiklan 2 ja 4 kohta)

3. Maatalous – Yhteinen markkinajärjestely – Naudanliha – Emolehmien pitämispalkkio

(Komission asetuksen N:o 3886/92 33 artiklan 2 kohta)

4. Maatalous – Yhteinen markkinajärjestely – Naudanliha – Emolehmien pitämispalkkio

(Neuvoston asetuksen N:o 805/68 4 f artiklan 4 kohta; komission asetuksen N:o 3886/92 33 artiklan 4 kohta)

Tiivistelmä

1. Naudanliha-alan yhteisestä markkinajärjestelystä annetun asetuksen N:o 805/68, sellaisena kuin se on muutettuna asetuksella N:o 2222/96, 4 a artiklan kolmannen luetelmakohdan ii alakohtaa on tulkittava siten, että kantavaa hiehoa voidaan pitää mainitun asetuksen 1 jaksossa tarkoitettuna emolehmänä vain silloin, kun se markkinointivuotta koskevan palkkiohakemuksen jättämisen jälkeen korvaa emolehmän, joka on mainittu kyseisessä hakemuksessa.

Kantavaa hiehoa, joka on markkinointivuonna korvannut emolehmän, jolle on haettu palkkiota ja joka on katsottu palkkiokelpoiseksi, voidaan lisäksi pitää edellä mainitussa säännöksessä tarkoitettuna emolehmänä, mikäli se seuraavana vuonna täyttää uudelleen emolehmän korvaamista varten asetetut edellytykset. Kantava hieho, jolle palkkiota on haettu, ei kuitenkaan ole palkkiokelpoinen, jos se vasikoi ennen palkkiohakemuksen jättämiselle asetetun määräajan päättymistä. Koska palkkiohakemuksen jättöhetki ratkaisee pitämisajanjakson alkamisen ja koska emolehmien määrä lasketaan tämän hetken mukaisesti, eläimillä on oltava kaikki palkkiokelpoisuuden edellyttämät ominaispiirteet tällä samalla hetkellä.

(ks. 21, 26, 31 ja 33 kohta sekä tuomiolauselman 1–3 kohta)

2. Naudanliha-alan yhteisestä markkinajärjestelystä annetussa asetuksessa N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten N:o 1244/82 ja N:o 714/89 kumoamisesta annetun asetuksen N:o 3886/92, sellaisena kuin se on muutettuna asetuksella N:o 2311/96, käyttämättömien palkkio-oikeuksien palauttamista kansalliseen reserviin koskevan 33 artiklan 2 ja 4 kohtaa on tulkittava siten, että tuottajan ei ole katsottava käyttäneen palkkio-oikeuksiaan markkinointivuonna, kun se on kylläkin hakenut palkkiota mutta hakemus on hylätty, koska kyseessä olevat eläimet eivät olleet palkkiokelpoisia, ja näin siinäkin tapauksessa, että kyseisen hakemuksen tekemiseen ei liity väärinkäytöstä.

Tällainen tulkinta ei ole ristiriidassa suhteellisuusperiaatteen kanssa. Käyttämättömien oikeuksien palauttaminen kansalliseen reserviin muodostaa nimittäin asianmukaisen keinon saavuttaa tavoite, jolla pyritään käytettävissä olevien mutta käyttämättä jääneiden palkkio-oikeuksien paremman käyttöön saamisen varmistamiseen.

(ks. 48 ja 50 kohta sekä tuomiolauselman 4 kohta)

3. Naudanliha-alan yhteisestä markkinajärjestelystä annetussa asetuksessa N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten N:o 1244/82 ja N:o 714/89 kumoamisesta annetun asetuksen N:o 3886/92, sellaisena kuin se on muutettuna asetuksella N:o 2311/96, säännöksissä sen kummemmin kuin sen johdanto-osan perustelukappaleissakaan ei määritellä, minkätyyppiset arviointiperusteet on otettava huomioon, jotta voidaan oikeuttaa kyseisen asetuksen 33 artiklan 2 kohdan viimeisessä luetelmakohdassa tarkoitettu erityistapaus, joka oikeuttaa poikkeamaan säännöstä, joka koskee käyttämättömien palkkio-oikeuksien palauttamista kansalliseen reserviin. Koska yhteisön lainsäätäjä ei ole halunnut täsmentää tätä käsitettä eikä liittää siihen erityisiä arviointiperusteita, kansallisen tuomioistuimen on ratkaistava, onko tietyn asian kantajan tilanteelle tyypillisten ja asianmukaisesti perusteltujen olosuhteiden muodostavan kokonaisuuden valossa kyse erityistapauksesta, joka edellyttää mainitun poikkeussäännöksen soveltamista, ja otettava tässä yhteydessä huomioon tarve soveltaa kyseistä säännöstä suppeasti.

(ks. 52, 54 ja 57 kohta sekä tuomiolauselman 5 kohta)

4. Naudanliha-alan yhteisestä markkinajärjestelystä annetussa asetuksessa N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten N:o 1244/82 ja N:o 714/89 kumoamisesta annetun asetuksen N:o 3886/92, sellaisena kuin se on muutettuna asetuksella N:o 2311/96, 33 artiklan 4 kohtaa, luettuna yhdessä asetuksen N:o 805/68, sellaisena kuin se on muutettuna asetuksella N:o 2222/96, 4 f artiklan 4 kohdan kanssa, on tulkittava siten, että jäsenvaltiot voivat palauttaa kahden vuoden jäädyttämisen jälkeen palkkio-oikeudet ensisijaisesti tuottajalle, jolta ne on otettu pois, koska tämä on käyttänyt markkinointivuonna 1998 palkkio-oikeuksistaan yli 70 prosenttia mutta vähemmän kuin 90 prosenttia. Koska komissio ei ole toteuttanut yksittäisiä vuosina 1997 ja 1998 käyttämättömiä, kansalliseen reserviin palautettuja oikeuksia koskevia toimenpiteitä, jäsenvaltioilla on edelleen täysi toimintavapaus kansallisen reservinsä käytön osalta.

(ks. 60 ja 61 kohta sekä tuomiolauselman 6 kohta)